Vnukovas starptautiskā lidosta

Vnukovas starptautiskā lidosta () ir viena no Maskavas starptautiskajām lidostām Krievijā. Izvietojusies pilsētas dienvidrietumu daļā, 10 km no Maskavas ārējā apvedceļa (MKAD). Trešā lielākā Krievijas lidosta (2015) pēc pasažieru plūsmas. 

 Termināļi 
Lidostai ir trīs pasažieru termināļi un kravas terminālis. Vnukovo-1 (termināli A, B un D) ir galvenais pasažieru terminālis. Vnukovo-2 apkalpo Krievijas augstākās valsts amatpersonas un citu valstu līderus. Vnukovo-3 apkalpo biznesaviāciju, Maskavas pilsētas valdību un Roskosmos aviāciju.

 Vēsture 
Vnukova ir vecākā no joprojām funkcionējošajām Maskavas aviācijas mezgla lidostām.
Lidlauku uzbūvēja Gulaga nometnē (Ликовлаг) ieslodzītie no 1937. līdz 1941. gadam. 1945. gadā Vnukovas lidosta kļuva par galveno Maskavas civilo lidostu. 2017. gadā no lidostas lidojumus veica 19 aviokompānijas uz 129 galamērķiem. Krievijas iekšzemes reisi veido 60 % pasažieru plūsmas, ārzemju reisi — 40 %. Galvenie pārvadātāji (80 % pasažieru plūsmas) ir Pobeda, Rossija un UTair.

 Atsauces 

 Ārējās saites 

Kategorija:Lidostas Krievijā
Kategorija:Maskava